白艾溪
作者：胡楚材
朝代：宋

paragraphs: 澎湃白艾溪，源恐從天落。
灘石劍戟列，噴怒波勢惡。
篙工手眼親，飛舫過如籜。
達阻有長橋，輕虹□寥廓。
參天樹列幢，夾岸如山削。
中有釣魚郎，扁舟□寂寞。
俗眼急勢利，問此何足樂。
不釣滄海鰲，須膾潮州鱷。
胡爲持一竿，默在艾溪脚。
我且笑不答，自歌還自酌。
日暮鼓枻歸，風埃滿城郭。